जयपुर। प्रदेश में जानलेवा डेंगू लोगों को जमकर डंक मार रहा है। बड़ी संख्या में मरीज रोग से पीड़ित होकर अस्पतालों में पहुंच रहे हैं। इस रोग से अभी तक कई लोगों की मौत हो चुकी है। पिछले साल डेंगू के डंक ने कोटा सहित पूरे हाड़ौती संभाग में जमकर कोहराम मचाया था। इस बार राजधानी जयपुर में भी सैकड़ों मरीज डेंगू के सामने आ चुके हैं। वहीं हाड़ौती संभाग के बूंदी में यह रोग पैर पसार रहा है। बड़ी संख्या में लोग पीड़ित होकर अस्पतालों में पहुंच रहे हैं। बूंदी के नैनवां में शनिवार को अस्पताल में बड़ी संख्या में डेंगू से पीड़ित लोग अस्पताल पहुंचे।